Έτα Τζέιμς

Η Έτα Τζέιμς (Etta James, πραγματικό όνομα: Jamesetta Hawkins, 25 Ιανουαρίου 1938 - 20 Ιανουαρίου 2012) ήταν Αμερικανίδα τραγουδίστρια, της οποίας το στυλ κάλυπτε μια ποικιλία μουσικών ειδών, μεταξύ των οποίων τη μπλουζ, τη rhythm and blues, τη ροκ εν ρολ, τη σόουλ, την γκόσπελ και την τζαζ. Έχοντας ξεκινήσει την καριέρα της στα μέσα της δεκαετίας του 1950, έγινε γνωστή με επιτυχίες όπως "Dance With Me, Henry", "At Last", "Tell Mama", και  "I'd Rather Go Blind", για τα οποία σύμφωνα με τα λεγόμενά της έγραψε η ίδια τους στίχους. Αντιμετώπισε αρκετά προσωπικά προβλήματα, μεταξύ των οποίων εθισμό σε τοξικές ουσίες, πριν κάνει την επανεμφάνισή της στη μουσική στα τέλη της δεκαετίας του 1980 με το άλμπουμ "The seven year Itch".

Θεωρείται ότι γεφύρωσε το κενό μεταξύ της rhythm and blues και της ροκ εν ρολ, και είναι η νικήτρια 6 βραβείων Γκράμι και 17 βραβείων Blues Music. Συμπεριλήφθηκε στο Rock and Roll Hall of Fame το 1993, στο Blues Hall of Fame το 2001, και στο Grammy Hall of Fame το 1999 καθώς και το 2000. Το περιοδικό Rolling Stone την κατέταξε στη θέση 22 της λίστας των 100 πιο σημαντικών τραγουδιστών όλων των εποχών και στη θέση 62 της λίστας των 100 πιο σημαντικών καλλιτεχνών.

Πηγές 

Αμερικανοί τραγουδιστές
Βραβευμένοι με Γκράμι